CELEX: 52018JC0027
Language: hr
Date: 2018-11-13
Title: Zajednički prijedlog ODLUKE VIJEĆA o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Države Izraela, s druge strane, u pogledu produljenja Akcijskog plana EU-Izrael.

EUROPSKA KOMISIJA
            Bruxelles, 13.11.2018.
            JOIN(2018) 27 final
            2018/0383(NLE)
            Zajednički prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Države Izraela, s druge strane, u pogledu produljenja Akcijskog plana EU-Izrael.
            
               
         
         
            
               OBRAZLOŽENJE
            
            
               1.Predmet prijedloga
            
            
               Ovaj prijedlog odnosi se na odluku o utvrđivanju stajališta koje treba zauzeti u ime Europske unije u okviru Vijeća za pridruživanje EU-a i Izraela osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Države Izraela, s druge strane („Euro-mediteranski sporazum”), u odnosu na donošenje prijedloga o produljenju Akcijskog plana EU-Izrael.
            
            
               2.Kontekst prijedloga
            
            
               2.1.Euro-mediteranski sporazum 
            
            
               Euro-mediteranski sporazum potpisan u Bruxellesu 20. studenog 1995., stupio je na snagu 1. srpnja 2000. On predstavlja pravnu osnovu za bilateralne odnose između EU-a i Države Izraela. Cilj je Sporazuma: 
            
            
               –pružiti prikladan okvir za politički dijalog koji omogućuje razvoj bliskih političkih odnosa između stranaka; 
            
            
               –unaprijediti trgovinu, među ostalim, putem proširenja trgovine robom i uslugama, uzajamne liberalizacije prava poslovnog nastana, daljnje postupne liberalizacije javne nabave, slobodnog kretanja kapitala i intenziviranja suradnje u području znanosti i tehnologije kako bi se promicao skladan razvoj gospodarskih odnosa između EU-a i Izraela te time u EU-u i Izraelu pridonijelo napretku gospodarske aktivnosti, poboljšanju uvjeta života i zapošljavanja te povećanju produktivnosti i financijske stabilnosti;
            
            
               –poticati regionalnu suradnju s ciljem jačanja miroljubivog suživota i gospodarske i političke stabilnosti,
            
            
               –promicati suradnju u drugim područjima od uzajamnog interesa.
            
            
               2.2.Vijeće za pridruživanje
            
            
               Vijeće za pridruživanje uspostavljeno Euro-mediteranskim sporazumom sastoji se od članova Vijeća Europske unije i članova Europske komisije, s jedne strane, te članova vlade Države Izraela, s druge strane. Sastaje se na ministarskoj razini jednom godišnje i kada to okolnosti zahtijevaju, na inicijativu predsjednika i u skladu s uvjetima utvrđenima u njegovom poslovniku. Vijeće za pridruživanje svoje odluke i preporuke donosi zajedničkim dogovorom stranaka. Između sjednica Vijeće može donositi odluke ili preporuke pisanim postupkom, ukoliko se stranke tako dogovore, u skladu s člankom 10. Poslovnika.
            
            
               2.3.Predviđeni akt Vijeća za pridruživanje
            
            
               Cilj je Vijeća za pridruživanje donijeti preporuku u pogledu produljenja Akcijskog plana EU-Izrael („predviđeni akt”). U skladu s člankom 10. Poslovnika Vijeća za pridruživanje, preporuka će biti donesena pisanim postupkom.
            
            
               Cilj je predviđenog akta da se valjanost Akcijskog plana EU-Izrael produlji do kraja 2020. ili do donošenja prioriteta partnerstva  kako bi se osigurao nastavak suradnje između dviju stranaka. 
            
            
               3.Stajalište koje treba zauzeti u ime Unije
            
            
               Stajalište koje Europska unija treba zauzeti u Vijeću za pridruživanje uspostavljenom Euro-mediteranskim sporazumom  u vezi s donošenjem preporuke o produljenju Akcijskog plana EU-Izrael do kraja 2020. ili do donošenja prioriteta partnerstva, temelji se na tekstu preporuke priloženom ovoj Odluci. 
            
            
               Obje su stranke u više navrata potvrdile bogatstvo i postojanost odnosa između Europske unije i Države Izraela, kao i svoju potpunu predanost trajnom razvoju tih odnosa u svim područjima od zajedničkog interesa. 
            
            
               Stoga je produljenje akcijskog plana u interesu stranaka.
            
         
         
            
            
               3.1.Postupovna pravna osnova
            
            
               3.1.1.Načela
            
            
               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.
            
            
               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  1
               . 
            
            
               3.1.2.Primjena u predmetnom slučaju
            
            
               Vijeće za pridruživanje tijelo je osnovano na temelju sporazuma, konkretno Euro-mediteranskog sporazuma.
            
            
               Akt koji Vijeće za pridruživanje treba donijeti akt je koji proizvodi pravne učinke. 
            
            
               Predviđeni akt proizvodi pravne učinke jer će se njime važeći Akcijski plan EU-Izrael produljiti do kraja 2020. ili do donošenja prioriteta partnerstva.
            
            
               Stoga je postupovna pravna osnova predložene odluke članak 218. stavak 9. UFEU-a.
            
            
               3.2.Materijalna pravna osnova
            
            
               3.2.1.Načela
            
            
               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi i to onoj koju zahtijeva glavni ili prevladavajući cilj ili element.
            
            
               3.2.2.Primjena u predmetnom slučaju
            
            
               Glavni cilj i sadržaj predviđenog akta odnose se na suradnju s trećom zemljom u okviru sporazuma o pridruživanju i Europske politike susjedstva.
            
            
               Stoga je materijalna pravna osnova predložene odluke članak 217. UFEU-a.
            
            
            
               3.3.Zaključak
            
            
               Pravna osnova predložene odluke trebao bi biti članak 217. u vezi s člankom 218. stavkom 9. UFEU-a.
            
            
               4.Objava predviđenog akta
            
         
         
            
               S obzirom na to da će se aktom Vijeća za pridruživanje promijeniti trajanje akcijskog plana EU-Izrael, primjereno je objaviti ga u Službenom listu Europske unije nakon njegova donošenja (u skladu s poslovnikom Vijeća za pridruživanje EU-Izrael) te u Reshumotu (Službeni list Države Izrael) ako tako odluči Vijeće za pridruživanje.
            
            
               2018/0383 (NLE)
            
            
               Zajednički prijedlog
            
            
               ODLUKE VIJEĆA
            
            
               o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Države Izraela, s druge strane, u pogledu produljenja Akcijskog plana EU-Izrael.
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
            
            
               uzimajući u obzir prijedlog Europske komisije i Visokog predstavnika Unije za vanjske poslove i sigurnosnu politiku („Visoki predstavnik”),
            
            
               budući da:
            
            
               (1)Euro-mediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane, stupio je na snagu 1. srpnja 2000.
            
            
               (2)U skladu s člankom 69. Sporazuma, Vijeće za pridruživanje može donositi odluke i davati odgovarajuće preporuke.
            
            
               (3)Cilj je Vijeća za pridruživanje pisanim postupkom donijeti preporuku o produljenju Akcijskog plana EU-Izrael.
            
            
               (4)S obzirom na to da će preporuka imati pravne učinke, primjereno je utvrditi stajalište koje treba zauzeti u ime Europske unije u Sporazumu o pridruživanju.
            
            
               (5)Produljenjem akcijskog plana do kraja 2020. ili do donošenja prioriteta u partnerstvu strankama se omogućuje nastavak suradnje za sljedeću godinu, 
            
            
               DONIJELO JE OVU ODLUKU:
            
            
               Članak 1.
            
            
               Stajalište koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Države Izraela, temelji se na nacrtu preporuke Vijeća za pridruživanje priloženom ovoj Odluci.
            
            
            
               Članak 2.
            
            
               Ova je Odluka upućena Komisiji i Visokom predstavniku.
            
         
         
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke 61. do 64. 
               
            
      
    ---documentbreak--- 
      
         
               EUROPSKA KOMISIJA
            Bruxelles, 13.11.2018.
            JOIN(2018) 27 final
            Zajedničkom prijedlogu 
            PRILOG
            
            ODLUKE VIJEĆA
            o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Države Izraela, s druge strane, u pogledu produljenja Akcijskog plana EU-Izrael.
            
               
         
         
            
               PRILOG
               
                  PREPORUKA BR. XXX VIJEĆA ZA PRIDRUŽIVANJE EU-a I IZRAELA kojom se odobrava produljenje Akcijskog plana EU-Izrael
            
            
            
            
            
               VIJEĆE ZA PRIDRUŽIVANJE EU-a I IZRAELA,
            
            
            
               uzimajući u obzir Euro-mediteranski sporazum o pridruživanju između Europske zajednice i njezinih država članica, s jedne strane, i Države Izraela, s druge strane („Euro-mediteranski sporazum”),  
            
            
            
               budući da:
            
            
            
               (1)Euro-mediteranski sporazum potpisan u Bruxellesu 20. studenoga 1995., stupio je na snagu 1. srpnja 2000. 
            
            
               (2)Člankom 69. Euro-mediteranskog sporazuma Vijeću za pridruživanje daje se ovlast za donošenje odluka i za davanje preporuka.
            
            
               (3)Člankom 10. poslovnika Vijeća za pridruživanje predviđa se mogućnost donošenja odluka ili prijedloga pisanim postupkom između sjednica ako se stranke tako dogovore.
            
            
               (4)Produljenjem Akcijskog plana EU-Izrael do kraja 2020. ili do donošenja prioriteta partnerstva strankama se omogućuje nastavak suradnje za sljedeću godinu ili do trenutka donošenja prioriteta partnerstva, 
            
            
            
               PREPORUČUJE:
            
            
            
               Članak 1.
            
            
               Vijeće za pridruživanje pisanim postupkom preporučuje da se Akcijski plan EU-Izrael produlji do kraja 2020. ili do donošenja prioriteta partnerstva. 
            
         
         
            
               Sastavljeno u xx [datum].
            
            
            
            
               Za Vijeće za pridruživanje EU-a i Izraela 
            
            
               Predsjednik
            
            
            
               ***